**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. un 44.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas izraisītā ārkārtējā situācija valstī no 2020.gada 13.marta līdz 9.jūnijam un tā izplatības ierobežošanai noteiktie pasākumi ir radījuši ietekmi uz mācību procesa nodrošināšanu kultūras nozares augstākajās izglītības iestādēs. Šajā laikā strādājošo mācību iestāžu klātienes mācību norise tika pilnībā apturēta un šobrīd noteiktie ierobežojumi mācību procesa nodrošināšanai rada nepieciešamību pēc mācību telpu paplašināšanas un mācību materiāltehniskās bāzes uzlabošanas, lai varētu nodrošināt mācību procesu attālināti. Kultūras nozares augstāko izglītības iestāžu materiāltehniskā bāzes uzlabošanā nav veikti ieguldījumi un, lai, ņemot vērā iespējamos nākotnes ierobežojumus, spētu nodrošināt mūsdienām atbilstošu attālināto mācību, ir nepieciešams steidzami veikt ieguldījumus kultūras nozares augstāko izglītības iestāžu materiāltehniskās bāzes uzlabošanā.Saskaņā ar Ministru kabineta 2020.gada 18.jūnija rīkojumu Nr.339 „Par līdzekļu piešķiršanu no valsts budžeta programmas „Līdzekļi neparedzētiem gadījumiem”” profesionālās izglītības kompetences centra „Nacionālo mākslu vidusskola” struktūrvienībai „Rīgas Doma kora skola” tika piešķirts finansējums 6.stāva telpu remontam. Kultūras ministrija ir saņēmusi profesionālās izglītības kompetences centra „Nacionālo mākslu vidusskola” struktūrvienības „Rīgas Doma kora skola” lūgumu par papildu finansējuma piešķiršanu telpu nomai no 2020.gada 1.septembra līdz 2020.gada 31.decembrim, ņemot vērā to, ka remontdarbu izpilde plānota līdz 2020.gada 31.decembrim, kā arī, lai varētu nodrošināt noteiktos Covid-19 infekcijas izplatības ierobežojumus mācību procesam.Kultūras ministrija ir saņēmusi pieprasījumus no kultūras nozares augstākajām izglītības iestādēm – Latvijas Mākslas akadēmijas, Latvijas Kultūras akadēmijas, Jāzepa Vītola Latvijas Mūzikas akadēmijas un Latvijas Kultūras akadēmijas Latvijas Kultūras koledžas par papildu nepieciešamajiem resursiem, lai nodrošinātu attālinātā mācību procesa norisi un nodrošinātu telpas noteikto ierobežojumu izpildei. 2020.gada 21.augustā Kultūras ministrijā saņemta valsts sabiedrības ar ierobežotu atbildību „Dailes teātris” vēstule ar lūgumu steidzami rast finanšu līdzekļus valsts sabiedrības ar ierobežotu atbildību „Dailes teātris” ēkas efektivitātes uzlabošanai, jo ēkas un tās aprīkojuma stāvoklis ir novecojis un nespēj pildīt savas noteiktā funkcijas, piemēram, ēkas ventilācijas sistēma nepilda savas funkcijas, tā nav tīrīta un neatbilst ugunsdrošības noteikumu prasībām; kamerzāles grīdas segums ir tādā nodiluma stāvoklī, ka bez seguma atjaunošanas nevar notikt zāles tālāka ekspluatācija; valsts sabiedrības ar ierobežotu atbildību „Dailes teātris” administrācijas darbinieki darba pienākumus veic ar datortehniku, kura ir morāli novecojusi un tai nav derīgas licences; nepieciešams veikt pasākumus mazās un lielās zāles skaņu sistēmas apskaņošanai; lielās zāles pārdales sienas izveide, lai kvalitatīvi varētu nodrošināt izrādes mazākam skatītāju skaitam, mazās zāles skatītāju rindu iedziļināšana un pārveides projekta izstrāde, foajē pielāgošana valsts sabiedrības ar ierobežotu atbildību „Latvijas Nacionālais simfoniskais orķestris” mēģinājumu vajadzībām, ņemot vērā, ka Lielajā ģildē notiks remontdarbi, stāvvadu nomaiņa, lai lietus laikā netiek bojātas ēkas sienas u.c. 2020.gada 20.augustā saņemta profesionālās izglītības kompetences centra „Nacionālā Mākslu vidusskola” vēstule ar lūgumu piešķirt papildu finansējumu 3 349 941,22 *euro* apmērā skolas ēku kompleksa Kalnciema ielā 10 k-2 un k-3, Rīgā, pārbūves un sporta kompleksa jaunbūves īstenošanā piesaistītā Eiropas Reģionālā attīstības fonda darbības programmas „Izaugsme un nodarbinātība” prioritārā virziena „Izglītība, prasmes un mūžizglītība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros apstiprinātā projekta „Profesionālās izglītības kompetences centra „Nacionālā Mākslu vidusskola” modernizācija (Nr.8.1.3.0/17/I/005”) veiksmīgai realizācijai. Papildu izmaksas radušās, veicot būvniecības darbu iepirkumu. Kopējās būvniecības izmaksas ir 5 797 981 *euro*,bet darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros profesionālās izglītības kompetences centram „Nacionālā Mākslu vidusskola” ir pieejams finansējums 2 448 039 *euro* apmērā, kas veido 3 349 942 *euro* iztrūkumu. Papildu izmaksas veido minētā projekta neattiecināmās izmaksas. Lai rastu risinājumu izmaksu segšanai, saskaņā ar Ministru kabineta 2020.gada 18.augusta sēdes protokollēmuma (prot. Nr.49 46.§) „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023.gadam” un likumprojekta „Par valsts budžetu 2021.gadam” izstrādes procesā” 33.punktu ir rasts risinājums 2022.gada budžeta bāzes izdevumos plānoto finansējumu profesionālā izglītības kompetences centra „Nacionālo mākslu vidusskola” ēkām Slokas ielā 52b, Rīgā, 3 000 000 *euro* apmērā pārcelt uz profesionālā izglītības kompetences centra „Nacionālā Mākslu vidusskola” Kalnciema ielā 10 k-2 un k-3, Rīgā, ēku kompleksu. 2020.gadā papildus nepieciešams finansējums 349 942 *euro* apmērā unšo līdzekļu piešķiršana 2020.gadā nav atliekama, tie nepieciešami, lai pilnībā segtu paredzamās līgumsaistības ēku Kalnciema ielā 10 k-2 un k-3, Rīgā, pārbūvei saskaņā ar pabeigtā būvdarbu iepirkuma līgumprojektu, pilnībā finansētu plānotos darbus 2020.gadā, kā arī varētu izmaksāt būvniekam avansu būvmateriālu un nepieciešamo iekārtu savlaicīgai pasūtīšanai un iegādei. Minētais būvdarbu iepirkums tika veikts uz noteiktu būvdarbu apjomu, un ja līdzekļus nepiešķir, iepirkuma līgumu par šo apjomu nav iespējams noslēgt un iepirkums jāpārtrauc, tādējādi apdraudot Eiropas Reģionālā attīstības fonda darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” projekta „Profesionālās izglītības kompetences centra „Nacionālā Mākslu vidusskola” modernizācija” (Nr.8.1.3.0/17/I/005) īstenošanu. Svarīgi, lai Nacionālas akustiskās koncertzāles starptautiskais metu konkurss tiktu izsludināts un jau 2021.gadā būtu zināmi konkursa rezultāti. Līdz ar to steidzami ir nepieciešams veikt priekšdarbus, lai izsludinātu Nacionālas akustiskās koncertzāles starptautisko metu konkursu. Lai izsludinātu metu konkursu, ir jāsagatavo visa nepieciešamā informācija par ēkas Elizabetes ielā 2, Rīgā, tehnisko stāvokli, tai skaitā jāveic ēkas tehniskā apsekošana, topogrāfijas, ģeodēzijas, arhitektoniski mākslinieciskās izpētes un koku inventarizācija.Valsts sabiedrība ar ierobežotu atbildību „Latvijas Leļļu teātris”, uzsākot īstenot energoefektivitātes projektu, atklāja, ka daļa Latvijas Leļļu teātra ēkas būvkonstrukcijas ir sliktā tehniskā stāvoklī un, ņemot vērā Būvniecības valsts kontroles biroja 2020.gada 26.jūnija atzinumu par būves ekspluatācijas pārbaudi Nr.BIS-BV-15.1-2020-502, šīs ēkas daļās ir jānovērš bīstamība un valsts sabiedrībai ar ierobežotu atbildību „Latvijas Leļļu teātris” uz energoefektivitātes projekta īstenošanas laiku no 2020.gada rudens darbība ēkā K.Barona ielā 16/18, Rīgā, ir jāpārtrauc. Līdz ar to valsts sabiedrībai ar ierobežotu atbildību „Latvijas Leļļu teātris” nepieciešams finansējums pagaidu telpu nomai un uzturēšanai no 2020. līdz 2022.gadam. Valsts sabiedrība ar ierobežotu atbildību „Latvijas Leļļu teātris” savu darbību plāno veikt gan Rīgas Latviešu biedrības namā, kur tiks izrādītas izrādes, gan telpās Lāčplēša ielā 106, Rīgā, kurās atradīsies teātra personāls. Finansējums 2021.gadā 129 892 *euro* apmērā un 2022.gadā 129 892 *euro* apmērā tiks piešķirts, pārskatot Kultūras ministrijas 2021. un 2022.gada bāzes izdevumus (Ministru kabineta 2020.gada 18.augusta sēdes protokollēmuma (prot. Nr.49 46.§) „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023.gadam” un likumprojekta „Par valsts budžetu 2021.gadam” izstrādes procesā” 34.punkts).2020.gada 31.augustā Kultūras ministrijā ir saņemts Latvijas mākslas akadēmijas pieprasījums par finanšu līdzekļu piešķiršanu Latvijas Mākslas akadēmijas ēkas O.Kalpaka bulvārī 13, Rīgā, avārijas stāvoklī esošo centrālo kāpņu velvju sakārtošanu. Saskaņā ar Latvijas Būvinženieru savienības SIA „LBS – Konsultants” 2020.gada 20.augusta tehniskās apsekošanas atzinumu Latvijas mākslas akadēmijas centrālās kāpnes nav rekonstruētas kopš 1903.gada un šo gadu laikā ķieģeļu mūrējumu saistviela ir pilnībā zaudējusi savu nestspēju un kāpnes turas kopā tikai uz gružiem un veidojas granīta pakāpienu nosēdumi. Ņemot vērā, ka šuvju savienojumi izdrupuši, centrālo kāpņu pakāpieni pastāvīgi pakļauti atmosfēras nokrišņu ietekmei, mitrums uzkrājas pie ēkas ārējās sienas pamatiem, pagrabstāvā zem kāpņu laukuma, ārsiena ir mitra un pagrabtelpā zem kāpņu podesta uz sienas konstatējami izslāņojumi.Kultūras ministrija ir izvērtējusi visus tai pieejamos resursus un tās rīcībā nav brīvu finanšu resursu, ko novirzīt minēto neatliekamo vajadzību segšanai. Kultūras ministrija visus 2020.gada iespējamos līdzekļu atlikumus, kas nav nepieciešami noteiktam mērķim ir pārdalījusi uz valsts budžeta programmu „Līdzekļi neparedzētiem gadījumiem”. Ņemot vērā minēto, no valsts budžeta programmas „Līdzekļi neparedzētiem gadījumiem” Kultūras ministrijai nepieciešams finansējums1 821 179 *euro*, un konkrēti:1. 666 267 *euro*, lai nodrošinātu attālinātā mācību procesu un klātienes studijas kultūras nozares augstākajās izglītības iestādēs, ņemot vērā Covid-19 infekcijas izplatības ierobežošanai noteiktos pasākumus, tai skaitā:
	1. 150 000 *euro* Jāzepa Vītola mūzikas akadēmijai, lai nodrošinātu materiāltehniskās bāzes modernizēšanu attālinātajam studiju procesam;
	2. 245 613 *euro* Latvijas Kultūras akadēmijai, lai nodrošinātu materiāltehniskās bāzes modernizēšanu attālinātajam studiju procesam Latvijas Kultūras akadēmijā un Latvijas Kultūras akadēmijas Latvijas Kultūras koledžā un pagaidu telpu nomai lekciju nodrošināšanai;
	3. 252 834 *euro* Latvijas Mākslas akadēmijai, lai nodrošinātu materiāltehniskās bāzes modernizēšanu attālinātajam studiju procesam un lekciju norišu pagaidu telpu nodrošināšanai;
	4. 17 820 *euro* profesionālās izglītības kompetences centram „Nacionālā mākslu vidusskola” struktūrvienības „Rīgas Doma kora skola” pagaidu telpu nomai;
2. 1 154 912 *euro*, lai nodrošinātu neatliekamu kultūras infrastruktūras sakārtošanas darbu veikšanu, un konkrēti:
	1. 679 500 *euro* pārskaitīšanai valsts sabiedrībai ar ierobežotu atbildību „Dailes teātris” ēkas Brīvības ielā 55, Rīgā, infrastruktūras sakārtošanai – neatliekamu ēkas remontdarbu veikšanai un drošai izrāžu darbības nodrošināšanai;
	2. 349 942 *euro* profesionālās izglītības kompetences centram „Nacionālā Mākslu vidusskola” ēku Kalnciema ielā 10 k-2 un k-3, Rīgā, pilnai ēku neatliekamu pārbūves darbu uzsākšanai;
	3. 79 097 *euro* pārskaitīšanai valsts akciju sabiedrībai „Valsts nekustamie īpašumi” ēkas Elizabetes ielā 2, Rīgā, priekšizpētes veikšanai un Nacionālas akustiskās koncertzāles starptautiskā metu konkursa izsludināšanai;
	4. 20 744 *euro* apmērā pārskaitīšanai valsts sabiedrībai ar ierobežotu atbildību „Latvijas Leļļu teātris” pagaidu telpu nomai un to uzturēšanai;
	5. 25 629 *euro* apmērā pārskaitīšanai Latvijas Mākslas akadēmijai ēkas O.Kalpaka bulvārī 13, Rīgā, avārijas stāvoklī esošo kāpņu velvju sakārtošanai.

Finansējums tiks izlietots un plānotie darbi izpildīti līdz 2020.gada beigām.2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „*daļa no faktiskajām izmaksām*” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).Kultūras ministrija ir veikusi Projekta 1.1. un 1.2.punktā plānoto atbalsta saņēmēju analīzi un secinājusi, ka būs tādi finansējuma saņēmēji, kuru katra potenciālā valsts atbalsta saņēmēja saimnieciskās darbības ieņēmumi nepārsniegs 2020.gadā 50% no kopējiem attiecīgās institūcijas izdevumiem, līdz ar to Projektā noteiktais valsts atbalsts šīm institūcijām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Mākslas akadēmija, Latvijas Kultūras akadēmija, Latvijas Kultūras akadēmijas Latvijas Kultūras koledža, Jāzepa Vītola Latvijas Mūzikas akadēmija, profesionālās izglītības kompetences centrs „Nacionālā Mākslu vidusskola”, valsts sabiedrība ar ierobežotu atbildību „Dailes teātris”, valsts sabiedrība ar ierobežotu atbildību „Latvijas Leļļu teātris”, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Mākslas akadēmija, Latvijas Kultūras akadēmija, Latvijas Kultūras akadēmijas Latvijas Kultūras koledža, Jāzepa Vītola Latvijas Mūzikas akadēmija, profesionālās izglītības kompetences centrs „Nacionālā Mākslu vidusskola”, valsts sabiedrība ar ierobežotu atbildību „Dailes teātris”, valsts sabiedrība ar ierobežotu atbildību „Latvijas Leļļu teātris”, valsts akciju sabiedrība „Valsts nekustamie īpašumi”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 20 764 501 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 20 764 501 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 20 764 501 | 1 821 179 |  0 |  0 |  0 |  0 |  0 |
| 2.1. valsts pamatbudžets | 20 764 501 | 1 821 179 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 821 179 |  0 |  0 |  0 |  0 |  0 |
| 3.1. valsts pamatbudžets |  0 | -1 821 179 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 821 179 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Jāzepa Vītola Latvijas Mūzikas akadēmijai materiāltehniskās bāzes modernizēšanai attālinātā mācību procesa nodrošināšanai:1. Jāzepa Vītola Latvijas Mūzikas akadēmijas Senāta zāles konferenču sistēmas izveide 3 954 *euro* (īpaša plata leņķa tīmekļa kamera, skaļruņi – mikrofoni, komutācijas bloks);
2. ZOOM platformas EDU licenču iegāde E-studiju videi 5 000 *euro;*
3. pārvietojama daudzkameru videoieraksta sistēma Jāzepa Vītola Latvijas Mūzikas akadēmijas koncertzālēm – ieskaitēm, eksāmeniem un koncertiem – 41 056 *euro* (grozāmās un vadāmās video kameras 4 gab. x 6 629 *euro*; kameras kustības sekošanas programma 1 600 *euro;* daudzkameru video komutācijas un straumēšanas iekārta – pults, monitori, rakstītājs 6 650 *euro*; video signāla kabeļu līniju ierīkošana 1 800 *euro*; video tīkla izveide 1 250 *euro*; audio risinājums – mikrofoni, komutācija, pults u.c. 3 240 *euro*);
4. informāciju tehnoloģiju sistēmu datortīkla uzlabošana 43 800 *euro* (portatīvo datoru iegāde 20 gab. x 1 325 *euro* = 26 500 *euro*;tīkla komutācijas iekārtas 4 gab. x 400 *euro* = 1 600 *euro*;datortīkla līnijas atjaunošana 5 400 *euro*;komutācijas iekārtu konfigurācija 1 200 *euro*;video serveris 6 500 *euro*; pārvietojamais displejs 2 gab. x 1 300 *euro*  = 2 600 *euro*);
5. LOLA – straumēšanas sistēma – zema latentuma, augstas kvalitātes audio/video pārraides sistēma tīkla muzikālajām izrādēm un mijiedarbībai, ko izstrādājis Conservatorio di Musica „Giuseppe Tartini” no Triestes (Itālija) sadarbībā ar GARR, Itālijas pētniecības un akadēmisko tīklu – 19 100 *euro* (kamera, dators, audio iekārtas u.c. tehnika atbilstoši LOLA izstrādātāju rekomendācijām un tehniskajām prasībām 16 500 *euro*;sistēmas ierīkošana 2 600 *euro*);
6. automatizētā attālinātā piekļuves sistēma Jāzepa Vītola Latvijas Mūzikas akadēmijas ēkās 14 800 *euro;*
7. pārvietojamā skaņu, ierakstu sistēmas studiju procesa nodrošināšanai – 12 290 *euro* (DAD AX32 6 795 *euro*; DPA 2011c mikrofoni 4 gab. 2780 *euro*; *Line Audio C4 mikrofoni 4 gab. 813 euro*;Cat 6 1 GB kabeļi un spoles 3 gab. 965 *euro*; Dante AVIO Analog Input Adapter 2x0 164 *euro*; Dante AVIO Analog Putput Adapter 0x2 264 *euro*; Focusrite Red Net AM2 austoņu pastiprinātājs 509 *euro*;
8. Jāzepa Vītola Latvijas Mūzikas akadēmijas tīmekļvietnes uzlabošana efektīvākajai informācijas apritei attālinātā studiju procesa nodrošināšanai un tās tulkošana angļu valodā 1 850 *euro*;
9. studiju dokumentu digitalizācija attālinātā studiju darba efektivitātes nodrošināšanai 8 150 *euro.*

Latvijas Kultūras akadēmijai:1. materiāltehniskās bāzes modernizēšana attālinātā mācību procesa nodrošināšanai:
	1. audiovizuālās tehnikas risinājumi tiešsaistes vadības sanāksmēm 3 300 *euro* (pie sienas stiprināms displejs 75” 1 gab. 2 000 *euro*, kabeļu komplekts 1 gab. 200 *euro*, bezvadu pieslēgumu sistēma 1gab. 800 *euro*, uzstādīšanas izmaksas 1 gab. 300 *euro*);
	2. serveris attālinātā studentu filmu un izrāžu ierakstu arhīva izveidei 1 gab. 3 000 *euro*;
	3. Latvijas Kultūras akadēmijas tīmekļvietnes modernizācija un sasaite ar attālināto studiju platformām 12 000 *euro* (informācijas tehnoloģiju pakalpojums tīmekļvietnes modernizācijai 10 000 *euro*, tīmekļvietnes pārvietošana uz serveriem 2 000 *euro*);
	4. Latvijas Kultūras akadēmijas bibliotēkas e-krājumu papildināšana ar specializēto kino žurnālu digitālajām versijām 1 gab. 500 *euro*;
	5. skatuves gaismas un skaņas tehnikas modernizēšana mācību, diplomdarbu izrāžu un konferenču tiešsaistes nodrošināšanai 30 000 *euro* (skatuves prožektori 8 gab. x 847 *euro* = 6 776 *euro*; gaismas vadības pults 1 gab. 5 000 *euro*; papildaprīkojums 1 gab. 3 224 *euro*; skaņu pults 1 gab. 4 235 *euro*;skatuves monitori 4 gab. x 484 *euro* = 1 936 *euro*; tehnika skaņas translācijām 1 gab. 4 473 *euro*; kondensatora mikrofoni, kabeļi statīvi, stiprinājumi 4 gab. x 242 *euro* = 968 *euro*; „headset” mikrofoni 8 gab. x 423,50 *euro* = 3 388 *euro*);
	6. ugunsdrošības un apsardzes sistēmu un attālinātās kontroles risinājumu modernizēšana 10 000 *euro* (drošības sistēmu modernizēšana 5 000 *euro* un ugunsdrošības sistēmu modernizēšana 5 000 *euro*);
	7. informācijas tehnoloģiju sistēmas modernizēšana un atjaunošana 51 200 *euro* (datortehnikas iegāde 25 gab. x 1 000 *euro* = 25 000 *euro*; tīkla modernizēšana 7 000*euro*; auditoriju audiovizuālās aprīkojuma iegāde 2 gab. x 7 000 *euro* = 14 000 *euro*; telpu noslodzes rīka ieviešana 5 200 *euro*);
	8. horeogrāfijas tiešsaistes nodarbību un izrāžu translēšanas risinājums 40 000 *euro* (digitālās kameras ar objektīviem 3 gab. x 6 733,33 *euro*; kameru signālu pārslēdzēja kontrolieris 1 gab. 1 000 *euro*; papildaprīkojums 8 800 *euro*; monitoru sistēma 10 000 *euro*);
2. materiāltehniskās bāzes modernizēšana attālinātā mācību procesa nodrošināšanai Latvijas Kultūras akadēmijas Latvijas Kultūras koledžā:
	1. audiovizuālās tehnikas risinājums pasniedzējiem lekciju nodrošināšanai attālināti 10 500 *euro* (stacionārie datori ar PCI Express uztveršanas kartēm un USB Type C 3 gab. x 2 000 *euro* *=* 6 000 *euro*;HD kameras 3 gab. x 1 000*euro* = 3 000 *euro*; mikrofoni 3 gab. x 500 *euro* = 1 500 *euro*);
	2. servera modernizācija 4 000 *euro*;
	3. informācijas tehnoloģiju sistēmas modernizēšana 75 500 *euro* (portatīvo datoru iegāde 10 gab. x 560 *euro* = 5 600 *euro*; stacionāro datoru iegāde 30 gab. x 1 500 *euro*; programmatūras nodrošinājums 4 900 *euro*; interaktīvās tāfeles 3 gab. x 6 000 *euro*; projektors Baltajai zālei 1 gab. x 2 000 *euro*);
3. pagaidu telpu noma Latvijas Nacionālās bibliotēkas konferenču centrā 5 613 *euro*:
	1. telpa 70 – 80 studentiem 180 *euro* x 10 reizes = 1 800 *euro*;
	2. telpa 15 studentiem 67,50 *euro* x 20 reizes = 1 350 *euro*;
	3. telpa 40 studentiem 72,50 *euro* x 5 reizes = 362,50 *euro*;
	4. telpa 45 – 50 studentiem 225,00 *euro* x 8 reizes = 1 800 *euro*;
	5. lekcija izstāžu zālē 300 *euro*.

Latvijas Mākslas akadēmijai:1. materiāltehniskās bāzes modernizēšana attālinātā mācību procesa nodrošināšanai 150 000 *euro*:
	1. 15 metodiķu apmācības, *Moodle* platformai – 11 325,60 *euro*;
	2. infrastruktūras nodrošināšana (distancētās plūsmas vadības sistēma) – 5 257,45 *euro*;
	3. Logitech WebCam C930e web kameras 7 gab. x 160,00 *euro* = 1 120,00 *euro*;
	4. USB videokonferenču sistēmas komplekts PUS-U21VC 4 gab. x 499,20 *euro* = 1 996,80 *euro*;
	5. portatīvie datori HP 470 G7, i7, 7,3 6 gab. x 1 100, 00 *euro* = 6 600,00 *euro*;
	6. projektori Vivitek DW882ST 4 gab. x 700,00 *euro* = 2 800 *euro*;
	7. interneta rūteri ASUS RT-AC58U 30 gab. x 80,00 *euro* = 2 400,00 *euro*;
	8. pārnēsājamā skaņu sistēma 2 gab. x 270 *euro* = 540,00 *euro*;
	9. platekrāna televizori 75 collas 4 gab. x 1 000,00 *euro* = 4 000,00 *euro*;
	10. projektora ekrāns 385,00 *euro;*
	11. mikrofoni, to statīvi un savienojošais uzgalis 3 gab. x 57,00 *euro* = 171,00 *euro*;
	12. IP kameras 3 gab. x 172,47 *euro* = 517,41 *euro*;
	13. kameru swich 161,80 *euro*;
	14. cietie diski 2 TB 2 gab. x 70,00 *euro* = 140,00 *euro*;
	15. cietais disks 8 TB 308,70 *euro*;
	16. darba „lielo” lekciju izgaismošana, attālinātam darbam 8 gab. x 30,00 *euro* = 240,00 *euro*;
	17. stacionārie monitori 6 gab. x 350,00 *euro* = 2 100,00 *euro*;
	18. skeneris 368,34 *euro*;
	19. stacionāro datoru komplekti 2 gab. x 1 700,00 *euro* = 3 400,00 *euro*;
	20. programmatūra 5 gab. x 703,05 *euro* = 3 515,25 *euro*;
	21. programmatūra 1 gab. (Lumion Standard 10 un Sketch Up Pro) 2 121,20 *euro*;
	22. 2D grafikas darbu datori 5 gab. x 1 999,00 *euro* = 9 995,00 *euro*;
	23. 3D grafikas darbu datori 5 gab. x 1 830,00 *euro* = 9 150,00 *euro*;
	24. tehniskās arhitektūras darbu dators 1 030,00 *euro*;
	25. grafisko darbu monitori 10 gab. x 419,95 = 4 199,50 *euro*;
	26. 2D skeneris (A2) B 7 621,00 *euro*;
	27. digitālā spoguļu fotokamera (ar video funkciju) 2 894,00 *euro*;
	28. kameras statīvs 356,00 *euro*;
	29. Blackmagic 6K Pocket Cinema Camera 2 020,00 *euro*;
	30. Blackmagic 6K Pocket Cinema Camera batery GRIP 262,61 *euro*;
	31. SmallRig Camera Cage for BMPCC 4K & 6K ar Battery Grip Attached 2765 84,00 *euro*;
	32. studijas pamatgaismu un lielā fona komplekts 317,32 *euro*;
	33. 3D skeneris A (strādā ar IPad) 447,00 *euro*;
	34. IPad 3D skenēšanai 2 gab. x 524,00 *euro* = 1 048,00 *euro*;
	35. IPad 3D skenēšanai 629,00 *euro*;
	36. portatīvais dators IT departamentam 3 000,00 *euro*;
	37. portatīvais dators MacBook Pro 4 gab. x 2 600,00 *euro* = 10 400,00 *euro*;
	38. Intel Xeon Serveri 6 gab. x 5000,00 *euro* = 30 000,00 *euro*;
	39. Swich 12 gab. x 120,00 *euro* = 1 440,00 *euro*;
	40. plūsmas sekošanas kameras 8 gab. x 67,30 *euro* = 538,40 *euro*;
	41. datortīkla cietā diska masīvs 2 gab. x 2 500 *euro* = 5 000,00 *euro*;
	42. UPS 1 gab. x 3 500,00 *euro* un 1 gab. x 102,00 *euro* = 3 602,00 *euro*;
	43. UPS remonts 1 gab.x 2 000 *euro*;
	44. datortīkla vadu meklēšanai un testēšanai 1 gab. x 400,00 *euro*;
	45. datortīkla pārbaudes iekārta 1gab. x 850,00 *euro*;
	46. Infrastruktūras atjaunošanas darba stacija 1 gab. x 500 *euro*;
	47. datora vadi un elektroniskas sīkpreces 971,48 *euro*;
	48. datora infrastruktūras vadu ievilkšana 1 gab. x 200 *euro*;
	49. Informātikas departamenta darba stacijas plaukti 4 gab. x 144,24 *euro* un datorkrēsli 3 gab. x 333,00 *euro* = 1 575,96 *euro*;
2. pagaidu telpu nodrošināšana Latvijas Universitātes telpas 921 m2, Kronvalda bulvārī 4, Rīgā. Procesam nepieciešams 102 834 *euro*, tai skaitā tehniskajam aprīkojumam, lai nodrošinātu mācību procesu.

Profesionālās izglītības kompetences centram „Nacionālā mākslu vidusskola”:1. telpu noma Meža ielā 7, Rīgā, 366,40 m2 x 5,50 *euro* bez PVN = 2 015,20 *euro* mēnesī bez PVN x 4 mēneši +PVN 21% =9 753,57 *euro*;
2. telpu noma sporta nodarbībām Meža ielā 1a, Rīgā 1 stunda x 14,88 *euro* x 28 stundas nedēļā x 4 nedēļas = 1 666,56 *euro* bez PVN mēnesī x 4 mēneši +PVN 21% = 8 066,15 *euro*.

Valsts sabiedrībai ar ierobežotu atbildību „Dailes teātris” 679 500*euro:*1. dabīgās un piespiedu ventilācijas sistēmas tīrīšana un remonts 128 300 *euro* – dabīgās ventilācijas sistēmas gaisa kanālu (~1 300 m) video un mehāniskā apsekošanas, tīrīšanas un akta saņemšanas izmaksas – 20 000 *euro*; mehāniskās un piespiedu ventilācijas kanālu (~1  000 m) video un mehāniskā apsekošanas, tīrīšanas un akta saņemšanas izmaksas – 23 300 *euro*; 15 gab. gaisa apstrādes iekārtu pieplūdes – nosūces ventilācijas iekārtu siltuma sajaukšanas grupu remonts/rekonstrukcija – 45 000 *euro*; gaisa dzesēšanas iekārtu aukstumaģenta nomaiņu, kompresoru eļļas nomaiņu u.c. – 40 000 *euro*;
2. Kamerzāles grīdas atjaunošana – 130 m2 x 110 *euro* = 14 300 *euro*;
3. Lielās zāles pārdales siena 210 m2 x 457,03 *euro* = 95 976 *euro*;
4. skaņas sistēmas pilnveide – skaņas vadība 24 504 *euro* (procesors 1 gab. x 11 960 *euro*; licence 1 gab. x 6 604 *euro*;tīkla rūteri 4 gab. x 5 940 *euro*), skaņa seko aktierim (*stage tracker*) 1 gab. x 75 000 *euro*;skaņas nodrošināšana skatītāju zālē pa perimetru 20 385 *euro* (*surround* skandas 12 gab. x 930 *euro =* 11 160 *euro*; kronšteini 12 gab. x 104 *euro* = 1 248 *euro*; pastiprinātāji 3 gab. x 2 659 *euro*);skandas skaņas efektiem skatuves aizmugurē 15 799 *euro* (skandas 2 gab. x 2 790 *euro*; *subbas* skandas 2 gab. x 2 790 *euro;* pastiprinātājs 1 gab. 4 639 *euro*),kopā bez PVN 130 108 *euro,* ar PVN 157 431 *euro;*
5. Mazās zāles pārbūves projekta izmaksas 177 m2 apjomā – zāles zona līdz skatuvei, neietverot skatuves daļu x 88,45 *euro* = 25 400 *euro;*
6. Mēģinājumu zāles projekta izveide – 25 500 *euro;*
7. datortehnikas iegāde – 10 gab. x 850 *euro* = 8 500 *euro*;
8. izrāžu monitoringam un izrāžu nodrošināšanai 13 856 *euro* – 2 videokameras un aksesuāri x 4 678 *euro* un 1 videokamera ar aksesuāriem 4 500 *euro*;
9. ēkas 3.stāva stāvvadu nomaiņa un remonts = 255 m2 x 145,10 *euro* = 37 000 *euro*;
10. foajē pielāgošana valsts sabiedrības ar ierobežotu atbildību „Latvijas Nacionālais Simfoniskais orķestris” vajadzībām, izbūvējot stikla starpsienu – 300 m2 x 108,19 *euro* = 32 457 *euro;*
11. mobilais iekšpagalma pārsegums (skatītāju foajē ārtelpas nodrošināšanai) 480 m2 x 244,33 *euro* =117 280 *euro;*
12. mehānisko darbnīcu iekšpagalma pārsegums un grīdas izlīdzināšana 180m2 x 130,56 *euro =* 23 500 *euro*;

Profesionālās izglītības kompetences centram „Nacionālā Mākslu vidusskola” 349 941 *euro:* kopējās izmaksas 5 797 981 *euro* (tai skaitā PVN) – 2 448 039 *euro* no darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” – iztrūkstošais 3 349 942 *euro*, tai skaitā 2022.gadā 3 000 000 *euro* un 2020.gadā 349 942 *euro*.Ēkas Elizabetes ielā 2, Rīgā, priekšizpētes veikšanai un Nacionālas akustiskās koncertzāles starptautiskā metu konkursa izsludināšanai 79 097 *euro* (tai skaitā PVN):1. tehniskā apsekošana 17 472 *euro* bez PVN;
2. arhitektoniski mākslinieciskā izpēte 10 000 *euro* bez PVN;
3. topogrāfijas izgatavošana 2 800 *euro* bez PVN;
4. ģeodēzijas veikšana 11 000 *euro* bez PVN:
5. metu konkursa 1.kārta 2020.gadā 17 737 *euro* bez PVN;
6. koku inventarizācija 600 *euro* bez PVN;
7. administratīvās izmaksas 5 760 *euro* bez PVN.

Valsts sabiedrībai ar ierobežotu atbildību „Latvijas Leļļu teātris” pagaidu telpu nomai un uzturēšanai Lāčplēša ielā 106, Rīgā (pirmā stāva telpas 697,10 m2 un garāžas telpas 118,5 m2) 20 744 *euro*:1. nomas maksa 4 mēneši x 3 387,09 *euro* = 13 548,36 *euro*;
2. komunālie maksājumi 4 mēneši x 1 724,96 *euro* = 6 899,84 *euro*;
3. īpašuma apdrošināšana 37,22 *euro*;
4. nekustamā īpašuma nodokļa daļa 258,58 *euro*.

Latvijas Mākslas akadēmijai ēkas O.Kalpaka bulvārī 13, Rīgā, avārijas stāvoklī esošo kāpņu velvju sakārtošanai 25 629 *euro*:1. saudzīga akmens kāpņu pakāpienu demontāža 3 013,68 *euro*;
2. granīta pakāpienu akmeņu marķēšana un sagatavošana 1 429,12 *euro*;
3. zempakāpienu telpas attīrīšana 1 459,20 *euro*;
4. mūra ribu demontāža ar demontēto ķieģeļu maksimālu saglabāšanu 2 150,40 *euro*;
5. ķieģeļu sagatavošana atpakaļmūrēšanai 614,40 *euro*;
6. ribu pamatu nostiprināšana 1427,95 *euro*;
7. mūra ribu atjaunošana 6 350,40 *euro*;
8. granīta bloku montāža 5 196,80 *euro*;
9. sadurvietu šuvju aizdare 2 851,92 *euro;*
10. būvgružu utilizācija 711,36 *euro*;
11. transporta izmaksas 423,25 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Projekts skatāms vienlaicīgi ar Kultūras ministrijas sagatavoto Ministru kabineta rīkojumu projektu „Par apropriācijas pārdali no Kultūras ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” (no programmas „Latvijas skolas soma”) un Ministru kabineta rīkojumu projektu „Par apropriācijas pārdali no Kultūras ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” (no komunālo un uzturēšanas izdevumiem). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Mākslas akadēmija, Latvijas Kultūras akadēmija, Latvijas Kultūras akadēmijas Latvijas Kultūras koledža, Jāzepa Vītola Latvijas Mūzikas akadēmija, profesionālās izglītības kompetences centrs „Nacionālā Mākslu vidusskola”, valsts sabiedrība ar ierobežotu atbildību „Dailes teātris”, valsts sabiedrība ar ierobežotu atbildību „Latvijas Leļļu teātris”, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krišjāne 67330224

Barba.Krisjane@km.gov.lv